জানুয়ারীর প্রথম সপ্তাহে দীর্ঘদিনের লালন করা আমার সেই ধারণা ভেংগে যায়। সম্ভবতঃ ৯ অথবা ১০ ই জানুয়ারিতে গিয়েছিলাম উগান্ডার রাজধানী কাম্পালা থেকে ৩৯০ কিলোমিটার দুরের শহর নেব্বিতে। সেখানেই প্রথম আমি আফ্রিকার আম দেখতে পাই। এর আগে কাম্পালাতে সুমিষ্ট আনারস, আখ, তরমুজ দেখেছি, খেয়েছি, কিন্তু আম দেখিনি। নেব্বি থেকে পশ্চিমে ডি আর কঙ্গোর সীমান্তে প্রথম সারি সারি আম গাছ দেখলাম। রাস্তার পাশে ফুটপাত থেকে কিছু আম কিনলাম। ফেরার পথে নেব্বি থেকে আনুমানিক ২০ কিলোমিটার পূর্বে পাকোয়াচ (PAKWACH) শহরের কাছে রাস্তার পার্শে সারি সারি ছোট ছোট ফলের দোকান। সেসব দোকানে ঝুরি ভর্তি আম। আরো ছিল আফ্রিকান আতাফল, কলা আর কিছু নাম না জানা স্থানীয় ফল।